Unser willig dienst ze vor, liebn̄ guͦten frûnd. Uns hât Hans Wunderman, unser mitburḡ,
fûrbracht, wie das im Heiny Rasch schuldig sig und gelten soͤelle vier pfund
pfennig, die er Cuͦnrat Glantzen, unserm mitburḡ, von sinen wegen als ain burg
bezalt hab und ainen rinschen guldin, den er im selbs umb ainē mantel schuldig
sig. Umb die selbig schuld allen er sinen voͤllen gewalt uffgeben und empfolhen
hab maist̄ Claewin, dem scheren schliffer von Friburg, nach innhalt eins gewaltz
brief. Bitten wir uwr̄ guoten frûntschafft mit ernst, das ir ûch den
selbig maist̄ Claͤwin getrûwlich lassint bevolhen sin, im hilfflich und rätlich
ze sind, damit er von dem selben Heinyn umb solich schuld an v̄ziehen ußgericht
werden und das das mit dem minsten kosten zuͦ gang. Kunden wir das
umb uch und die uwern in solichem v̄schulden, sond ir uns willig vinden.
Datum zechin uff fritag vor pfingsten anno etc XXXVIIIJ°
Werchmaister und
raut ze Chur